Հրացանակիրները (հեռուստասերիալ)

Հրացանակիրները (անգլ.՝ The Musketeers), BBC-ի կողմից նկարահանված պատմական արկածային հեռուստասերիալ է՝ հիմնված Ալեքսանդր Դյումայի Երեք հրացանակիրները ստեղծագործության հերոսների վրա։ Առաջին սերիան հեռարձակվել է BBC-ի եթերում 2014 թվականի հունվարի 19-ին։ Հիմնական դերերում եղել են Թոմ Բուրկեն (Աթոս), Սանտյագո Կաբրերան (Արամիս), Հովարդ Չարլզը (Պորտոս), Լյուկ Պասկուալինոն (Դ'Արտանյան), Թամլա Կարին (Կոնստանցիա), Մայամի ՄաքՔոյը (Միլեդի դե Վինթեր), Ռայան Գեյջը (Լուի XIII Արքա) և Ալեքսանդրա Դոուլինգը (Աննա Թագուհի). Փիթեր Կապալդին Կարդինալ Ռիշելյեի դերում է եղել առաջին եթերաշրջանում, իսկ Մարկ Ուորենը՝ դուքս Ռոշֆորի՝ երկրորդ եթերաշրջանում։
Ջեսսիկա Փոփն ու Ադրիան Հոջսը ստեղծել են շոուն BBC-ի համար։ Ծրագիրը մեծ մասամբ նկարահանվել է Չեխիայի հանրապետությունում։ 2015-ի Փետրվարին հայտարարվեց, որ շոուն ունենալու է նաև 3-րդ եթերաշրջան, իսկ 2016-ի Ապրիլին հայտարարվեց, որ այն լինելու է վերջինը։ Երրորդ եթերաշրջանի առաջին սերիան Մեծ Բրիտանիայում 2016 թվականի Մայիսի 28-ին հեռարձակվելուց առաջ հեռարձակվել էր մի շարք երկրներում, վերջին սերիան հեռարձակվել է 2016-ի Օգոստոսի 1-ին։


== Սյուժե ==
1630-ականներ, Փարիզ. Աթոսը, Արամիսը և Պորտոսը գերմարզված հրացանակիրներ են, գործում են Կապիտան Տրեվիլի հրամանատարությամբ։ Նրանք հանդիպում են Դ՛Արտանյանին, ով գյուղացի տղա է, լավ մարզված և ցանկանում է դառնալ հրացանակիր։ Հեռուստասերիալի ընթացքում նրանք մարտնչում են՝ պաշտպանելու երկիրն ու Արքային։


== Դերերում ==


=== Գլխավոր կերպարներ ===


=== Էպիզոդիկ դերերում ===
Բոհդան Պորաջ - Բոնասյե (1-ին և 2-րդ եթերաշրջաններ)
Շարլոթ Սոլթ - Մարգարիտա (2-րդ եթերաշրջան)
Էդ Սթոփփարդ - Լեմեյ (2-րդ եթերաշրջան)
Ուիլլ Կիին - Պերալիս (2-րդ եթերաշրջան)
Թալիսսա Թեիքսերա - Սիլվի (3-րդ եթերաշրջան)
Մեթթ Սթոկո - Կապիտան Մարշոու (3-րդ եթերաշրջան)
Անդրե Ֆլինն - Գաստոն (3-րդ եթերաշրջան)


== Արտադրությունը ==


=== Մտահղացումը ===
Երեք հրացանակիրների հիման վրա հեռուստասերիալ նկարահանելու միտքը BBC-ին զարգացրել էր դեռ 2007 թվականից։ Հեռուստասերիալի արտադրության միտքը հայտարարվեց 2012 թվականին՝ Ադրիան Հոջսի պատասխանատվությամբ։
Հրացանակիրները հեռուստասերիալը նախատեսվում էր հեռարձակել 2013-ին, բայց պրեմիերան հետաձգվեց 2014։


=== Նկարահանումները ===
Որպես ֆիլմի նկարահանման տեղ Փարիզը չէր կարող համապատասխանել, որովհետև դարերի հետ նաև խեղաթյուրվել է նաև այն ճարտարապետությունը, որն անհրաժեշտ էր 1600-ականների Ֆրանսիայի կոլորիտը ստեղծելու համար։ Մինչ Չեխիայի Հանրապետության ընտրությունը, նկարահանումների թեկնածու քաղաք էր նաև Դուբլինը։ Այնուամենայնիվ ընտրվեց Չեխիան, որը երկու համաշխարհային պատերազմների ընթացքում համեմատաբար քիչ էր տուժել։ Շատ պատմական կառույցներ կանգուն էին, իսկ որոշ սեփական կառույցներ էլ վարձով են վերցվել նկարահանումների համար։
Հեռուստտասերիալի նկարահանումները մեծ մասամբ անցկացվել են Դոկսանում՝ Պրահայից 30 կմ հյուսիս-արևմուտք։ Այստեղ կառուցվել է փարիզյան հրապարակը, մի շարք փողոցներ և հրացանակիրների կայազորը։ Չգործող վանական համալիրում կառուցվել են լրացուցիչ տեսարանները՝ ներառյալ պանդոկները, ննջարանները և մորգը։


=== Անձնակազմը ===
Առաջին եթերաշրջանի նկարահանումների ընթացքում պարզվեց, որ Փիթեր Կաբալդիին առաջարկվել է Դոկտոր Ով-ում Տասներկուերորդ Դոկտորի դերը։ Հեռուստանախագծի պրոդյուսեր Ջեսսիկա Փոփը այս մասին մեկնաբանել է, որ նրանք ստիպված էին "փոփոխել" երկրորդ եթերաշրջանի պլանները, քանի որ Կաբալդին այլևս չէր կարող խաղալ իր դերը։ Երկրորդ եթերաշրջանում միացավ Մարկ Ուորենը։


== Ընդունելությունը ==
Սկզբում Հրացանակիրները հեռուստասերիալը ստանում է բազմաբնույթ կարծիքներ, բայց դեպքերի զարգացման հետ մեկտեղ մեկնաբանությունները դառնում են ավելի դրական։ Daily Mail-ի լրագրողներից Ջիմ Շելլին խիստ քննադատության է ենթարկում ծրագիրը։ Նա գրում է.«Հրացանակիրներն այդքան էլ լուրջ չեն վերաբերվում իրենց դերերին, երբեմն անգամ այն աստիճանի, որ նմանվում է խեղկատակության, բացի դրանից որակն իրեն այդքան էլ չի արդարացնում և չի համապատասխանում ցանկում շաբաթ երեկոյան 9-ին ցուցադրվելու համար (Ինչպես Մեռլինը, Ռոբին Հուդը)։ Սերիալում կան այնպիսի կլիշեներ ինչպիսիք են թղթախաղում խաբելու համար կռիվը, սիրուհու ննջարանից պատուհանով փախչելը՝ մինչ ընկերները ծիծաղելով նայում են։ Հեռուստասերիալի հիմնական խնդիրը, բացի սցենարի և գործողությունների որակից, կանխատեսելիությունից, այն է, որ թրերով կռիվ տեսարաններ ստեղծնելու բազմաթիվ տարբերակներ կան, որոնք զվարճալի և հետաքրքիր են։»Այնուամենայնիվ, երրորդ եթերաշրջանը մեկնաբանելիս, Մորգան Ջեֆերին (Digital Spy-ից) գովում է կերպարների զարգացումը, նշում է, որ կար «աճի իրական զգացողություն»։ Den of Geek-ի գրողներից Ռոբ Քեմփը նույնպես դրական է արձագանքել, նշելով՝ «Հրացանակիրները ձեռք են բերել մեծ հանդիսատես՝ իրենց զվարճալի և արկածային սիրված և ճանաչված պատմությամբ», բայց նաև նշում է, որ շատ դրամատիկ էլեմենտներ կային, որոնք «ոչ ադեկվատ և կանխատեսելի էին»։
BBC America-ի եթերում իր պրեմիերայի ընթացքում The New York Times-ից Ալեսանդրա Սթենլին դրական արձագանք է տալիս հեռուստանախագծին, նշելով ՝ «Այն այդքան էլ վատը չէ, պարզապես մի փոքր հնաոճ է։»


== Հեռարձակումը ==


=== Եթերաշրջաններ ===
Ստորև ներկայացվում են պրեմիերաների և սեզոնների վերջին սերիաների՝BBC-ի եթերում հեռարձակման ամսաթվերը։ Երկրորդ եթերաշրջանը ավելի շուտ հեռարձակվել է ԱՄՆ-ում, իսկ երրորդ եթերաշրջանը Միացյալ թագավորությունում ցուցադրվելուց առաջ հեռարձակվել է մի շարք երկրներում։


=== Միջազգային հեռարձակում ===
Հրացանակիրների առաջին եթերաշրջանը BBC One-ի եթերում հեռարձակվում էր Կիրակի երեկոյան ժամը 9-ին 2014 թվականի Հունվարի 19-ից սկսած։ Երկրորդ եթերաշրջանը ցուցադրվում էր ուրբաթ օրերը՝ երեկոյան ժամը 9-ին՝ 2015 թվականի Հունվարի 2-ից սկսած։ ԱՄՆ-ում հեռուստասերիալի պրեմիերան կայացավ 2014 թվականի Հունիսի 22-ին BBC America-ի եթերում։ Ավստրալիայում առաջին եթերաշրջանը Foxtel Cable TV-ի եթերում հեռարձակվեց 2014-ի Օգոստոսի 3-ից, իսկ Նոր Զելանդիայում՝ 'Box' Sky TV-ի եթերում՝ 2014-ի Սեպտեմբերի 18-ից։
Երրորդ եթերաշրջանի պրեմիերան Կանադայում կայացավ 2016 թվականի Ապրիլի 10-ին՝ Showcase Canada-ի եթերում։ Ամբողջական հեռուստասերիալը Netflix Latin America-ում հասանելի էր 2016-ի Ապրիլի 16-ից, իսկ ԱՄՆ-ում՝ Hulu-ում 2016-ի Մայիսի 14-ից։ Երրորդ եթերաշրջանը Մեծ Բրիտանիայում առաջին անգամ հեռարձակվել է 2016-ի Մայիսի 28-ին։


== Ծանոթագրություններ ==